C. Gimnàstic de Tarragona

Taragonos CG – Ispanijos futbolo klubas iš Taragonos.

Istorija 
Klubą 1886 m. kovo 1 d. įkūrė penkiolikos žmonių grupė, kuri susitiko Cafè del Centre Rambla Nova gatvėje. Kaip rodo klubo pavadinimas, iš pradžių buvo įkurta gimnastikai reklamuoti. Vėliau klubo nariai pradėjo organizuoti fechtavimąsi, žygius pėsčiomis, boksą ir dviračių sportą. 1914 m. klubas perėmė vietinį futbolo klubą „Club Olímpic de Tarragona“ ir sudarė savo futbolo komandą, naudodamas ankstesnes „Olímpic“ spalvas: raudoną, baltą ir juodą. 

1918 m. sausį „Gimnàstic“ debiutavo Katalonijos čempionate ir 1927 m. tapo antrojo diviziono čempionais. 

1943–1944 m. sezone rungtyniavo Tercera División, o kitą sezoną persikėlė į Segunda División.

1946–1947 m. sezone ekipa užėmė antrąją vietą antrajame divizione ir pateko į aukščiausią šalies lygą. 1947 m. ji taip pat pateko į „Copa del Generalísimo“ pusfinalį, bet pralaimėjo RCD Espanyol.

Debiutas elito divizione pavyko, nes 1947–48 m. sezoną baigė septintoje vietoje. 1948 m. sausio 11 d. „Bernabéu“ stadione 3:1 nugalėjo Madrido „Real“. 

Klubas dar du sezonus žaidė aukščiausiame lygyje, o 1949–1950 m. liko trylikti ir pralaimėjo atkrintamąsias rungtynes prieš CD Alcoyano.

Nuo 1950–1951 m. rungtyniavo Antrame divizione, o nuo 1953–1954 m. žaidė trečioje pakopoje.

Nuo 1972–1973 m. trumpam, keturiems sezonams, sugrįžo į Antrą divizioną, bet vėl iškrito.

Ilgą laiką rungtyniavo trečioje pakopoje, būta net iškritimų vienam sezonui į ketvirtą pakopą.

2001–2002 m. vėl grįžo į Antrą divizioną, bet po sezono iškrito į trečią pakopą.

2004–2005 m. vėl žaidė Antrame divizione, o sekančiais metais užėmė antrą vietą ir iškopė į elito divizioną.

Po penkiasdešimt šešerių metų, 2006–2007 m. sezone, „Gimnàstic“ grįžo į aukščiausią lygą. Ekipą treniravo Luisas Cezaris Sampedro. Klubas galiausiai nukrito į žemesnį divizioną.

Nuo 2007–2008 m. sezono rungtyniavo Segunda División, nuo 2012–2013 m. – trečioje pakopoje, nuo 2015–2016 m. vėl Segunda División, nuo 2019–2020 m. – trečioje pakopoje.

Stadionas 
Iki 1972 m. namų rungtynes ​​žaidė „Avenida Catalunya“ stadione. 

1972 m. persikėlė į naująjį „Nou Estadi“ stadioną, kuris talpina 14, 5 tūkst. žiūrovų.

Pasiekimai 
 Segunda División B diviziono čempionas (1997 m.)
 Tercera diviziono čempionas (1945, 1955, 1961, 1966, 1967, 1972, 1978 m.)
 Katalonijos čempionas (1927 m.)

Sezonai 

|}

Emblema ir jos pokyčiai

Apranga 
 Sportinės aprangos pokyčiai.
 Namuose žaidžia balta raudona apranga.

Nuorodos 
 Oficiali klubo svetainė
 facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive

Gimnastic